Τανταμανί

Ο Τανταμανί της Αιγύπτου ή Τεμένθης (Ελληνικά) ήταν Φαραώ της Αιγύπτου από τη Νουβική ή 25η δυναστεία Φαραώ της Αιγύπτου από το 664 π.Χ. ως το 656 π.Χ. και βασιλιάς των Χουσιτών της Νουβίας από το 664 π.Χ. ως το 653 π.Χ. που βρισκόταν στην αρχαιότητα στην περιοχή του βορείου Σουδάν. Το όνομά του στη διάλεκτό του σημαίνει «φωτεινότητα είναι η ψυχή του Ρά». Σύμφωνα με τις περισσότερες πηγές, ιδιαίτερα της Ασσυριακές, θεωρείτο γιος του Σαμπακά διαδέχθηκε το 664 π.Χ. τον διάσημο θείο του Τιρχάκα τον σωτήρα της πόλης των Ιεροσολύμων από τους Ασσυρίους. Όταν οι Ασσύριοι διόρισαν Φαραώ της Αιγύπτου τον Νεχώ Α΄ από τη Σαΐδα, ο Τανταμανί σε εκστρατεία του ανακατέλαβε ολόκληρη την Αίγυπτο με τη Μέμφιδα. Στην εκστρατεία αυτή σκοτώθηκε και ο διορισμένος από τους Ασσυρίους Φαραώ της Αιγύπτου Νεχώ Α΄. Οι Ασσύριοι στη συνέχεια σε νέα εκστρατεία τους στην Αίγυπτο νίκησαν τον στρατό του Τανταμανί ανακαταλαμβάνοντας τη μεγαλύτερη έκταση της Αιγύπτου μέχρι τη Θήβα. Από τότε η κυριαρχία του αναγνωρίστηκε μόνο στην Άνω Αίγυπτο ως το 656 π.Χ., την 8η χρονιά της βασιλείας του. Το 656 π.Χ. ο Ψαμμήτιχος Α΄, γιος του Νεχώ Α΄, κατέλαβε την περιοχή του Τανταμανί ενοποιώντας ολόκληρη την Αίγυπτο με την ίδρυση της 26ης δυναστείας της Αιγύπτου. Από τότε ως τον θάνατο του Τανταμανί το 653 π.Χ. το βασίλειό του περιορίστηκε μονάχα στη γενέτειρα του, τη Νουβία.

Πηγές
Peter A. Clayton, Chronicle of the Pharaohs: The Reign-by-Reign Record of the Rulers and Dynasties of Ancient Egypt, Thames and Hudson, London, 1994. p.190
Aidan Dodson & Dyan Hilton: The Complete Royal Families of Ancient Egypt. Thames & Hudson, 2004, ISBN 0-500-05128-3
Dows Dunham, M. F. Laming Macadam: Names and Relationships of the Royal Family of Napata, Journal of Egyptian Archaeology. 35, 1949, pp.139-149
R.G. Morkot, The Black Pharaohs: Egypt's Nubian Rulers, 2000, The Rubicon Press

Βασίλειο του Κους
Φαραώ της 25ης Αιγυπτιακής Δυναστείας